தேவதை

தேவதை ஆஷிகா கொழும்பு மார்கழி பனியில்! மண்டப படியில்! மணிபுறாக்களோடு! மேற்கு நோக்கி ! காத்திருக்கிறாள் ! இவள்...! கிராமத்து தேவதை...! சில்லிடும் பனி ! சிலிர்கவில்லை! உன் நினைவின் ! சிலிர்ப்பு இவளுக்கு....! கிட்டது ! குயிலோசை ! தூரத்து ரயிலோசை! இவள் செவிகளுக்கு! மட்டும்....! மண்சாலையில்! செல்லும் ! மாட்டு வண்டியின் ! ஓட்டம்! நீ போட்ட ! தாளம் இந்த! மங்கைக்கு....! சிற்றோடையில் ! துள்ளிடும் மீன்கள்! அல்ல - அவை! சிற்றிடையாள்! சிந்திடும் உன்! சிந்தனைகள்....! பின்னி முடிந்த! கூந்தல் நுனியை! முறுக்கியிழுத்து! சிரிக்கிறாள்! சிங்காரி...! மீசைக்காரன் ! ஞாபகத்தில்...! அணில் கடித்த ! கொய்யாப்பழம்! தானுண்டு! பஞ்சவர்ண தாவணி! தென்றலில் படபடக்க! மனம் பகிர்ந்தவன்! வருகையை எண்ணி ! தவிக்கிறாள்! பைங்கிளி....! நெற்றிப் பொட்டு ! கரைய ....! பொழுது கரையாதோ! என் சலிக்கிறாள் ! சந்தன மேனி ! சிலையாள்....! வெள்ளைமனம் ! கொண்டவள் ! வைத்த கண்! வாங்காது! தரிசனத்துக்காய் ! ஏங்குகிறாள் ! குழந்தையாக....! அந்தி மல்லி ! அவிழும் முன்! அன்பு சொல்ல ! வருவானென! தவமிருக்கிறாள் ! கிராமத்து தேவதை..! இல்லை இல்லை! இவள் உன்னுடைய தேவதை